
	PROJEKTS uz 14.10.2026.

vēlamais datums izskatīšanai: [FK] 21.10.2026.
tuvākajā domes sēdē: 29.10.2026.
sagatavotājs: Guna Cielava
ziņotājs: Edvīns Šēpers
                                                                                                                            
	LĒMUMS	
Ādažos, Ādažu novadā

2026. gada 29. oktobrī			       		Nr.«DOKREGNUMURS»


[bookmark: _Hlk64012881]Par nekustamā īpašuma Alderu ielā 33,  Baltezerā, izsoles rezultātu apstiprināšanu

[bookmark: _Hlk81587303][bookmark: _Hlk78874623][bookmark: _Hlk142379754]Ādažu novada pašvaldības dome izskatīja elektronisko izsoļu vietnē https://izsoles.ta.gov.lv 13.10.2026. sagatavotu aktu Nr. 4726341/0/2026-AKT (turpmāk – Akts) par pašvaldības nekustamā īpašuma ar kadastra numuru 80440130412, kurš sastāv no garāžu ēkas ar kadastra apzīmējumu 80440130412001, 889,7 m² platībā, kopā 31 garāžu telpu grupa, un zemes vienības ar kadastra apzīmējums 80440130412, platība 0,1908 ha un adresi - Alderu iela 33, Baltezers, Ādažu pag., Ādažu nov. (turpmāk – Īpašums), pārdošanu izsolē ar augšupejošu soli. Akts apstiprināts Pašvaldības mantas iznomāšanas un atsavināšanas komisijas (turpmāk – Komisija) 13.10.2026. sēdē (prot. Nr. ĀNP/1-7-14-2/26/36). 
Izvērtējot pašvaldības rīcībā esošo informāciju un ar lietu saistītos apstākļus, tika konstatēts:
1. Īpašums tika nodots atsavināšanai ar domes 29.01.2026. lēmumu Nr. 10 “Par pašvaldības nekustamā īpašuma Alderu ielā 33, Baltezerā atsavināšanu”. 
2. Īpašuma tirgus novērtējumu (reģ. ar Nr. ĀNP/1-11-1/26/3000) veicis sertificēts vērtētājs SIA “EIROEKSPERTS”, reģ. Nr. 40003650352, un aprēķinātā vērtējamā objekta tirgus vērtība 29.04.2026. ir 154 000,00 euro.
3. Ar domes 25.06.2026. lēmumu Nr. 238 “Par nosacītās cenas apstiprināšanu un izsoles rīkošanu nekustamajam īpašumam Alderu ielā 33, Baltezerā” Īpašumam apstiprināta izsoles sākumcena 154 000,00 euro.
4. [bookmark: _Hlk142383895]Īpašuma izsoles noteikumi Nr. ĀNP/1-7-14-1/26/12 (turpmāk – Izsoles noteikumi) tika apstiprināti ar Komisijas 02.09.2026. lēmumu (prot. Nr. ĀNP/1-7-14-2/26/33).
5. [bookmark: _Hlk142379569][bookmark: _Hlk87621176]Sludinājums par Īpašuma izsoli, tai skaitā, Publiskas personas mantas atsavināšanas likuma 12. pantā paredzētā informācija, 04.09.2026. tika publicēta pašvaldības tīmekļvietnē www.adazunovads.lv un 09.09.2026. – izdevumā "Latvijas Vēstnesis" (oficiālās publikācijas Nr. 2026/173.IZ14), kā arī paziņojums par izsoli tika izlikts labi redzamā vietā pie Īpašuma.
6. Īpašuma elektroniskā izsole sākās 10.09.2026. plkst. 13.00 un noslēdzās 12.10.2026. plkst. 13.09. No Akta izriet, ka izsolei bija autorizēti trīs dalībnieki un biedrība (BDR) “Biedrība 33” (reģ. Nr. 40008331124) ar 25. soli nosolīja augstāko cenu, un, atbilstoši Izsoles noteikumu 6.2. punktam, biedrība ir atzīstama par izsoles uzvarētāju, iegūstot tiesības slēgt Īpašuma pirkuma līgumu vai nomaksas pirkuma līgumu par summu 179 000,00 euro.
7. Publiskas personas mantas atsavināšanas likuma (turpmāk – Likums) 34. panta pirmā daļa nosaka, ka izsoles rīkotājs apstiprina izsoles protokolu 7 dienu laikā pēc izsoles. Akts par Īpašuma pārdošanu izsolē ir apstiprināts ar Komisijas 13.10.2026. lēmumu (prot. Nr. ĀNP/1-7-14-2/26/36).
8. Saskaņā ar Izsoles noteikumu 2.5. punktu biedrība “Biedrība 33” pašvaldības kredītiestādes kontā pirms izsoles ir iemaksājusi nodrošinājuma summu 15 400,00 euro (10 % apmērā no izsolāmā Īpašuma sākuma cenas - nosacītās cenas). 
9. Saņemts izsoles uzvarētāja rakstveida priekšlikums par nekustamā īpašuma nomaksas pirkuma līguma noslēgšanu (reģistrēts pašvaldībā 14.10.2026. ar reģ. Nr. ĀNP/1-11-1/26/6374), kurā izteikts lūgums - izvērtēt, vai konkrētajam darījumam pastāv normatīvajos aktos paredzēti izņēmumi vai īpašs regulējums, kas ļautu piemērot zemāku procentu likmi par atlikto pirkuma maksas daļu.
10. Likums nosaka: 
10.1. 36. panta pirmā daļa - publiskas personas mantas nosolītājs 30 dienu laikā pēc izsoles rezultātu apstiprināšanas paraksta pirkuma līgumu. Nekustamā īpašuma pirkuma līgumu atvasinātas publiskas personas vārdā paraksta lēmējinstitūcijas vadītājs.
10.2. 36. panta trešā daļa - pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem. Par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu. Šos nosacījumus iekļauj pirkuma līgumā. 
11. Tā kā Likuma 36. panta trešajā daļā ir noteikts pircēja pienākums nomaksas pirkuma gadījumā par atlikto maksājumu maksāt sešus procentus gadā no vēl nesamaksātās pirkuma maksas daļas, domei nav tiesiska pamata piemērot zemāku procentu likmi par nesamaksāto pirkuma maksas daļu.
Dome secina, ka 12.10.2026. noslēgušās Īpašuma izsoles rezultāti ir apstiprināmi.
Pamatojoties uz Pašvaldību likuma 10. panta pirmās daļas 16. punktu un 73. panta ceturto daļu, Publiskas personas mantas atsavināšanas likuma 30. panta pirmo daļu, 34. panta otro daļu un 36. panta pirmo un trešo daļu, 02.09.2026. Izsoles noteikumu (Nr. ĀNP/1-7-14-1/26/12) 6.2., 6.8. un 6.9. apakšpunktu, kā arī domes Finanšu komitejas 21.10.2026. atzinumu, Ādažu novada pašvaldības dome
NOLEMJ:
1. Apstiprināt Ādažu novada pašvaldības mantas - nekustamā īpašuma ar kadastra numuru 80440130412, kurš sastāv no garāžu ēkas ar kadastra apzīmējumu 80440130412001, 889,7 m² platībā, kopā 31 garāžu telpu grupa, un zemes vienības ar kadastra apzīmējumu 80440130412, platība 0,1908 ha un adresi - Alderu iela 33, Baltezers, Ādažu pag., Ādažu nov., 12.10.2026. noslēgušās izsoles ar augšupejošu soli rezultātus saskaņā ar aktu par nekustamā īpašuma pārdošanu izsolē Nr. 4726341/0/2026-AKT (pielikumā), kas 13.10.2026. sagatavots elektronisko izsoļu vietnē  https://izsoles.ta.gov.lv.
1. Slēgt nomaksas pirkuma līgumu par 1. punktā noteikto nekustamo īpašumu ar biedrību “Biedrība 33”, reģ. Nr. 40008331124, juridiskā adrese: Alderu iela 30 - 21, Baltezers, Ādažu pag., Ādažu nov., LV-2164, par pirkuma summu 179 000,00 euro (viens simts septiņdesmit deviņi tūkstoši eiro un 00 centi), nepiešķirot tiesības pircējam nostiprināt iegūto īpašumu zemesgrāmatā uz sava vārda pirms pirkuma maksas samaksas, kā arī, ja nav neizpildītu saistību pret pašvaldību.
1. Atteikt biedrībai “Biedrība 33”, reģ. Nr. 40008331124, piemērot zemāku likmi par normatīvajos aktos noteiktajiem sešiem procentiem gadā no vēl nesamaksātās pirkuma maksas daļas par lēmuma 1. punktā noteiktā īpašuma pirkumu uz nomaksu.
1. Pašvaldības Centrālās pārvaldes Juridiskajai un iepirkumu nodaļai divu nedēļu laikā pēc šā lēmuma pieņemšanas sagatavot parakstīšanai šā lēmuma 2. punktā noteikto līgumu un uzaicināt biedrību “Biedrība 33” noslēgt īpašuma nomaksas pirkuma līgumu.
1. Pašvaldības mantas iznomāšanas un atsavināšanas komisijai 7 (septiņu) darbadienu laikā pēc izsoles rezultātu apstiprināšanas publicēt pašvaldības tīmekļvietnē www.adazunovads.lv 1. punktā norādīto informāciju.
1. Pašvaldības izpilddirektora vietniecei veikt lēmuma izpildes kontroli.



Pašvaldības domes priekšsēdētājs							G. Miglāns 


ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU

Izsniegt norakstus:
Pašvaldības mantas iznomāšanas un atsavināšanas komisijai, NĪN, JIN, IDRV, 
biedrībai “Biedrība 33” – uz e-adresi

Cielava, t. 27343916

ADAZU NOVADA PASVALDIBA

Gaujas iela 33A, Adazi, Adazu novads, LV-2164, talr. 25151340, 25151341, e-pasts dome@adazi.lv




